คือหนูมีอะไรกับแฟนวันที่16 ค่ะ พอวันถัดมาคือวันที่17หนูมีเลือดออกจากช่องคลอดกระปริบกระปรอยค่ะ และเริ่มมามากขึ้นเป็นเวลา7 วันค่ะ เลือดที่ออกมามีสีแดงคล้ำค่ะ และเลือดที่ออกมามาใกล้กับวันที่ประจำเดือนมาเดือนก่อนคือวันที่20(ปจด.มาไม่ตรงวันอยู่แล้ว)เลือดที่ออกมาคือเลือดอะไร?มีโอกาศท้องไหมคะ
สวัสดีค่ะเลือดที่ออกจากช่องคลอดดังกล่าวมานั้น อาจจะต้องดูว่าเป็นเลือดที่มาตามรอบเดือนหรือไม่ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน หากมาในช่วงเวลานี้ก็ถือว่าน่าจะปกติแต่หากเลือดออกมาไม่ใช่ช่วงที่ควรเป็นประจำเดือนนั้น อาจจะมีสาเหตุมาจาก การอักเสบหรือการติดเชื้อของอวัยวะสืบพันธุ์ การมีเนื้องอกที่ปากมดลูกหรือมดลูก แผลจากช่องคลอดหรือปากมดลูก ภาวะแทรกซ้อนของการตั้งครรภ์เช่นการแท้ง ท้องนอกมดลูก หรือฮอร์โมนรังไข่ไม่สมดุลทำให้มีเลือดออกผิดปกติส่วนจะตั้งครรภ์หรือไม่นั้น อาจจะต้องยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดออกผิดปกติทางช่องคลอดต่อเนื่อง ก็ควรไปพบแพทย์เพื่อตรวจเพิ่มเติม